Σκιαγράφηση της αγοράς των πιστοποιήσεων αλιείας στην Ελλάδα
Creators: name: Γιώβος, Ιωάννης Ελευθερίου
Publisher: name: Aristotle University of Thessaloniki
Year: 2017
Subjects: πιστοποιήσεις αλιείας
οικοσημάνσεις
καταναλωτικές προτιμήσεις
fisheries certification
fisheries ecolabels
consuming preferences

description: Οι πιστοποιήσεις αλιείας αποτελούν μια σχετικά νέα πρακτική που στοχεύει στην προστασία των αλιευτικών αποθεμάτων από την υπεραλίευση των θαλάσσιων οικοσυστημάτων και τις αρνητικές επιπτώσεις που πηγάζουν από αυτή. Στην Ελλάδα, λίγα στοιχεία είναι γνωστά για την αγορά των πιστοποιημένων αλιευτικών προϊόντων, ενώ μέχρι σήμερα δεν φέρει πιστοποίηση κάποιος αλιευτικός στόλος της χώρας. Σκοπός της παρούσας εργασίας είναι η σκιαγράφηση: α) του επιπέδου της γνώσης σχετικά με τις πιστοποιήσεις αλιείας και β) των προτιμήσεων του αγοραστικού κοινού στην Ελλάδα σχετικά με τα πιστοποιημένα αλιευτικά προϊόντα. Παράλληλα, πραγματοποιήθηκε μια μελέτη περίπτωσης με σκοπό την εξέταση της δεκτικότητας των αλιέων σε συμμετοχή τους σε διαδικασία πιστοποίησης. Η μελέτη επικεντρώθηκε σε δύο ξεχωριστές περιοχές με διαφορετικό υπόβαθρο όσο αφορά τις γνώσεις των αλιέων για τις πιστοποιήσεις αλιείας (Μηχανιώνα και Καβάλα). Από τα αποτελέσματα της παρούσας μελέτης για το δείγμα των καταναλωτών προέκυψε ότι το επίπεδο γνώσης επηρεαζόταν από την ύπαρξη παιδιών στην οικογένεια και το εκπαιδευτικό επίπεδο ενώ η αγοραστική συνήθεια επηρεαζόταν από την ηλικία, το φύλο και το επίπεδο εκπαίδευσης των συμμετεχόντων. Για το δείγμα των αλιέων στη Μηχανιώνα το 95% του συνόλου δε γνώριζε την ύπαρξη πιστοποιήσεων αλιείας. Αντίθετα, για το δείγμα των αλιέων στην Καβάλα το 84% γνώριζε τις πιστοποιήσεις αλιείας. Οι αλιείς και από τις δύο περιοχές, σημείωσαν ότι σημαντικό μέρος των προβλημάτων που αντιμετώπιζαν οφειλόταν στην πολυπλοκότητα της νομοθεσίας. Η περαιτέρω μελέτη κρίνεται απαραίτητη για τη βέλτιστη δυνατή αντιπροσώπευση της γνώσης και της στάσης των καταναλωτών και των αλιέων της Ελλάδος σχετικά με τις πιστοποιήσεις αλιείας
description: Fisheries certifications are a relatively new practice aimed at protecting fish stocks and marine ecosystems from overfishing and their negative impacts. In Greece, the knowledge on fisheries certification is rare while there is still no certified fishing fleet. The aim of the present work was to outline: a) the level of knowledge about fisheries ecolabels and b) the consuming preferences of the fishery products and certified fishery products among Greek consumers. At the same time, a case study was conducted to examine the acceptability of fishermen in their participation in a certification process. The study, focused in two separate regions with different backgrounds in their knowledge of fisheries certification (Michaniona and Kavala). The results of this dissertation outline that the consumer knowledge of the Greeks in fishery products was affected by the existence of children in the family and their educational level while, purchasing preferences were correlated with their age, gender and also educational level. Regarding fishermen sample, in Michaniona the 95% of the total was unaware of fisheries certification. In opposition, in Kavala 84% of fishermen were aware of fisheries certification. The fishermen of both groups agreed on the major problems that they have to deal with, pointing out the complexity of the legislation. Further study needs to be conducted for the representation the level of knowledge and attitude for fisheries certification in Greece, referring to both consumers and fishermen